Jelaskan Sejarah dari Sekolah Kebangsaan Pasir Akar dalam bahasa melayu

Sekolah Kebangsaan Pasir Akar Jerteh telah dibina pada tahun 1938 di atas sebidang tanah yang telah dihadiahkan oleh seorang penduduk, Ibrahim bin Boto. Pengasasnya adalah Awang Nik bin Mamat (1926). Dengan hanya berdindingkan buluh dan beratapkan daun nipah sekolah pertama terbina dengan nama Sekolah Melayu Rakyat. Pada awalnya seramai 50 anak tempatan telah mula belajar di sekolah berkenaan dengan tenaga pengajar seramai dua orang. Tetapi setelah tiga tahun beroperasi dengan tidak diduga Jepun telah menyerang Malaya hingga menyebabkan sekolah itu terpaksa ditutup selama 6 tahun.

Setelah kedatangan British semula Sekolah Melayu rakyat telah dibuka semula dan Awang Nik bin Mamat kembali semula untuk berkhidmat sebagai pendidik. Tidak lama kemudian iaitu pada tanggal 10 September 1946, Awang Nik terpaksa meninggalkan tugasnya sebagai guru apabila mendapat tawaran bekerja sebagai seorang pegawai di ]abatan Parit dan Taliair. Tempat beliau kemudiannya diganti oleh Encik Mohamad bin Embung. Dalam tempoh perkhidmatan beliaulah, Sekolah Melayu Rakyat ni telah diambil alih oleh kerajaan dan bangunan baru telah dibina menggantikan bangunan lama. Serentak dengan itu juga namanya telah bertukar kepada Sekolah kebangsaan Pasir Akar yang diguna pakai sehinggalah hari ini.